Hugo Almeida: Na ovoj razini moramo i želimo i dalje raditi

Hajduk - Zürich 4:1

Tek nešto manje od 20 minuta bilo je dovoljno hajdukovcima da postignu čak četiri pogotka švicarskoj momčadi u prvom pripremnom testu odigranom u Beleku. Dva gola u 24. i 43. minuti zabio je iskusni napadač Bijelih Hugo Almeida koji je zaista pokazao visoku nogometnu klasu. Borio se, trčao, proigravao suigrače, davao savjete u igri, a malo je nedostajalo da još koji gol završi u mreži Švicaraca.

- Protekla dva tjedna smo jako naporno i intenzivno radili na treninzima i svi su malo i umorni zbog čega smo malo lošije ušli u utakmicu prvih 15 minuta. Kada smo počeli igrati svoju igru, rezultat se vrlo brzo promijenio i svi smo sretni zbog toga. Pokazali smo visok intenzitet u igri, napravili smo sve što je trener Kopić od nas tražio. - govorila je poslije utakmice Hajdukova desetka.

No, cijela momčad u oba je poluvremena bila na zavidnoj razini ispunivši sve zahtjeve koje je trener Hajduka Željko Kopić od njih tražio. Hajdukov strateg izrazio je iznimno zadovoljstvo odrađenim u dosadašnjem tijeku priprema...

- Ovo je ono što trener želi od nas. Na ovoj razini želimo i moramo dalje raditi, visoki presing i brza reakcija na izgubljenu loptu. No, ovo je bila tek druga utakmica u pripremnom razdoblju. Idemo korak po korak i možemo biti samo bolji. Zadovoljan sam svojoj igrom, ali naravno više od svega želim ovako nastaviti kada započne prvenstveni dio. - zaključio je na kraju.

21/1/2018 - 12:04 sati

Prva momčad

Foto: Robert Matić / hajduk.hr